
ΠΡΟΕΔΡΙΚΑ ΔΙΑΤΑΓΜΑΤΑ 

(1) 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΠΑΠΑΓΕΩΡΓΙΟΥ» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 35685/29.8.1990 πράξη της συμβολαιογρά¬ 
φου Θεσσαλονίκης Ιωάννας Μπίλιση Χρουσούλα, όπως αυτή 
τροποποιήθηκε με την αριθ. 36090/12.-10.1990 πράξη της 
ίδιας συμβολαιογράφου, με την οποία οι Νικόλαος και Λεωνίδας 
Παπαγεωργίου σύστησαν κοινωφελές ίδρυμα με την επωνυμία 
«ΙΔΡΥΜΑ ΠΑΠΓΕΩΡΓΙΟΥ» και με έδρα την πόλη της Θεσσα¬ 
λονίκης. 

2. Τις διατάξεις των άρθρων: α) 95 και 98 του Α.Ν. 2039, β) 
101 και 119 του Εισαγωγικού Νόμου του Αστικού Κώδικα και 
γ) 108 και 110 του Αστικού Κώδικα. 

3. Την από 9.10.90 γνωμοδότηση του Συμβουλίου Εθν. 
Κληρ/των. 

- 4. Την αριθ. Υ. 1059/90 (ΦΕΚ 295/90Β) απόφαση του 

Πρωθυπουργού «Καθορισμός αρμοδιοτήτων Αναπλ. Υπουργού 


Υγείας, Πρόνοιας και Κοινωνικών Ασφαλίσεων». 

. /} . 1 

Με πρόταση του Υπουργού Οικονομικών και Αναπληρωτή 
Υπουργού Υγείας, Πρόνοιας και Κοιν. Ασφαλίσεων, αποφασί¬ 
ζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την 
επωνυμία «ΙΔΡΥΜΑ ΠΑΠΑΓΕΩΡΓΙΟΥ», η οποία έγινε από 
τους Νικόλαο κα Λεωνίδα Παπαγεωργίου με την αριθ. 35685/ 
29.8.1990 πράξη της συμβολαιογράφου Θεσσαλονίκης Ιωάννας 
Μπίλιση - Χρουσούλα, όπως αυτή τροποποποιήθηκε με την αριθ. 
36090/12.10.1990 πράξή της ίδιας συμβολαιογράφου. ■ 

Το ίδρυμα τούτο αποτελεί νομικό πρόσωπο ιδιωτικού δικαίου, 
υπάγεται στην εποπτεία και τον έλεγχο των Υπουργών Οικονομι¬ 
κών και Υγείας, Πρόνοιας και Κοινωνικών Ασφαλίσεων και διέ- 
πεται από τις διατάξεις της παραπάνω συστατικής του πράξης, 
του παρακάτω οργανισμού, του Α.Ν. 2039/39 και των διαταγ¬ 
μάτων που εκδόθηκαν ή θα εκδοθούν σε εκτέλεση του νόμου τού¬ 
του. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δώδεκα (12) άρθρα και 
καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την 
επωνυμία «ΙΔΡΥΜΑ ΠΑΠΑΓΕΩΡΓΙΟΥ». 

Άρθρο 1. 

Μορφή - Επωνυμία - Έδρα - Σφραγίδα 

1. Τό κοινωφελές ίδρυμα με την επωνυμία «ΙΔΡΥΜΑ ΠΑΠΑ- 
ΓΕΩΡΓΙΟΥ», που συστήθηκε από τους Νικόλαο και Λεωνίδα 
Παπαγεωργίου με την αριθ. 35685/29.8.1990 πράξη της συμ¬ 
βολαιογράφου Θεσσαλονίκης Ιωάννας Μπίλιση - Χρουσούλα, 
όπως αυτή τροποποιήθηκε με την αριθ. 36090/12.10.1990 
πράξη της ίδιας συμβολαιογράφου, αποτελεί νομικό πρόσωπο ιδι¬ 
ωτικού δικαίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του Α.Ν. 2039/39, 
όπως κάθε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Θεσσαλονίκης. 

3. Η σφραγίδα του ιδρύματος είναι στρογγυλή και αναγράφει 

περιμετρικά, μέσα σε πλαίσιο, την επωνυμία του ιδρύματος και . 
στο μέσον αυτής την έδρα και το έτος έγκρισης της σύστασής 
τους. 

Άρθρο 2. 

Σκοπός 

Σκοπός του ιδρύματος είναι η ανέγερση Νοσοκομείου σε οικο- 
πεδική έκταση 70.012 μ 2 του Δημοσίου (Υπουργείου Υγείας, 
Πρόνοιας και Κοινωνικών Ασφαλίσεων) που έχει παραχωρηθεί σ’ 
αυτό από το Ταμείο Εθνικής Άμυνας με την αριθ. 35/ 
13.3.1990 πράξη του Υπουργικού Συμβουλίου και απεικονίζε¬ 
ται στο υπό στοιχεία Α-ΥΣ4-ΥΣ3Α-ΥΣ3-Ε-Ζ-Λ κτηματολο- 
γικό διάγραμμα του Στρατοπέδου «ΚΑΡΑΤΑΣΟΥ». 

Η έκταση αυτή θα συμπληρωθεί με νέα παραχώρηση ώστε να 
φθάσει τα εκατόν πενήντα (150) στρέμματα. 

Μετά την αποπεράτωση το Νοσοκομείο τούτο θα ενταχθεί στο 
Εθνικό Σύστημα Υγείας. 

Άρθρο 3. 

Περιουσία - Πόροι 

1. Περιουσία του ιδρύματος αποτελούν: 

Χρηματικό ποσό πέντε εκατομμυρίων (5.000.000) δρχ. ως 
αρχικό κεφάλαιο που είναι καταθειμένο κατ’ ισομοιρία από τους 
ιδρυτές στην Εθνική Τράπεζα της Ελλάδος - Κατάστημα 210. 

Το ίδρυμα θα εξασφαλίσει υπό μορφή εισφορών και δωρεών το 
ποσό των τριάντα εκατομμυρίων (30.000.000) δολλαρίων για 
την υλοποίηση του σκοπού του, συνυπολογιζομένου και του αρχι¬ 
κού κεφαλαίου των πέντε εκατομμυρίων (5.000.000) δραχμών. 
Οι προαναφερόμενες:δωρεές και εισφορές θα καλυφθούν: α) από 
εγγυητική επιστολή ξένης τράπεζας (ΟΚΕϋΙΤ 31Π53Ε) ύψους 
είκοσι δύο εκατομμυρίων (22.000.000) δολλαρίων β) από εγγύ¬ 
ηση Νικολάου Γ. Παπαγεωργίου για το ποσό των τεσσάρων εκα¬ 
τομμυρίων (4.000.000) δολλαρίων ή το αντίστοιχο ποσό σε Ελ¬ 
ληνικό νόμισμα κατά την ημερομηνία της καταβολής γ) από εγ¬ 
γύηση Αεωνίδα Γ. Παπαγεωργίου για το ποσό, των τεσσάρων 
εκατομμυρίων (4.000.000) δολλαρίων ή το αντίστοιχο ποσό σε 
ελληνικό νόμισμα κατά την ημερομηνία καταβολής. 

Οι εγγυήσεις των Νικολάου Παπαγεωργίου και Λεωνίδα Πα¬ 
παγεωργίου θα καλυφθούν κατά το μεγαλύτερο μέρος από ελλη¬ 
νικό νόμισμα κατά την ημερομηνία της καταβολής, εισφορές και 
δωρεές εταιρειών Δ.Ε., ομορρύθμων εταιρειών, προσωπικών επι¬ 
χειρήσεων τρίτων προς αυτούς, καθώς και αυτών των ιδίων. 

Η καταβολή των χρηματικών ποσών για την ολοκλήρωση του 
έργου θα γίνεται τμηματικά από τους εγγυητές σύμφωνα με την 
πρόοδο των εργασιών και την έκδοση των σχετικών πιστοποιή¬ 
σεων από τον επιβλέποντα οργανισμό στον οποίο θα αναθέσει το 
ίδρυμα την εκπόνηση σχεδίων και επίβλεψη εκτελέσεως τούτων. 
Οι εγγυήσεις για τα τριάντα εκατομμύρια (30.000.000) δολλά- 
ρια θα παρασχεθούν στο ίδρυμα κατά την υπογραφή της συμβά- 
σεως μεταξύ αυτού και του Ελληνικού Δημοσίου. 

2. Πόροι του ιδρύματος είναι: 

α) Οι ίδιοι από τις καταθέσεις του σε Τράπεζες ή άλλους Πι¬ 
στωτικούς Οργανισμούς. 

β) Οι χρηματικές παροχές ή επιχορηγήσεις, καθώς και οι κλη¬ 
ρονομιές, κληροδοσίες και δωρεές, οποιουδήποτε φυσικού ή νομι¬ 
κού προσώπου, προς αυτό. 

Άρθρο 4. 

, Διοίκηση 

1. Τ ίδρυμα διοικείται κατ’ αρχήν από τριμελές Διοικητικό 
Συμβούλιο που στη συνέχεια δύναται να καταστεί πενταμελές. 

Το πρώτο Διοικήτικό Συμβούλιο αποτελείται από τους: 

α) Νικόλαο Γεωργίου Χριστιανάκη, γιατρό - ταξίαρχο Ε.Α., 
ως Πρόεδρο. 


β) Νικόλαο Γεωργίου Παπαγεωργίου, γουνέμπορο. 

γ) Λεωνίδα Γεωργίου Παπαγεωργίου, γουνέμπορο. 

Αναπληρωματικά μέλη του Διοικητικού Συμβουλίου ορίζο¬ 
νται: 

α) Αλέξανδρος Νικολάου Δήμτσας, Τραπεζικός υπάλληλος. 

β) Βασίλειος Χρήστου Παππάς, αρχιτέκτονας. 

Διάδοχος του Νικολάου Γεωργίου Παπαγεωργίου ορίζεται η 
σύζυγός του Άννα Παπαγεωργίου, ή πρόσωπο που θα υποδειχθεί 
από την ίδια, ή το μεγαλύτερο των τέκτνων τους. Διάδοχος του 
Λεωνίδα Γ εωργίου Παπαγεωργίου ορίζεται η σύζυγός του Σουλ¬ 
τάνα Παπαγεωργίου ή πρόσωπο που θα υποδειχθεί από την ίδια 
ή το μεγαλύτερο τέκνο τους. 

2. Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανικα¬ 
νότητας, θανάτου ή αντικατάστασης, για οποιαδήποτε νόμιμο 
λόγο, κάποιου από τα μέλη του Διοικητικού Συμβουλίου, ή κενή 
θέση συμπληρώνεται με απόφαση των υπολοίπων μελών, σύμ¬ 
φωνα με τις διατάξεις της συστατικής πράξης και του άρθρου 99 
του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε εξά¬ 
μηνό και έκτακτα όποτε το ζητήσει ο Πρόεδρος ή δύο (2) από τα 
μέλη του, με γραπτή αίτησή τους προς τον Πρόεδρο, πάντοτε 
όμως έπειτα από πρόκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα πα¬ 
ρόντα μέλη είναι περισσότερα από τα απόντα. Μεταξύ των παρό¬ 
ντων πρέπει υποχρεωτικά να είναι και ο Πρόεδρος ή ο νόμιμος 
αναπληρωτής του. . 

6. Οι αποφάσεις του Διοικητικού . Συμβουλίου λαμβάνονται 
κατά πλειοψηφία των παρόντων μελών και σε περίπτωση ισοψη- 
φίας υπερισχύει η γνώμη με την οποία συντάσσεται ο Πρόεδρος. 
Σε περίπτωση απουσίας του μόλους του Διοικητικού Συμβουλίου 
Λεωνίδα Παπαγεωργίου, εξουσιοδοτείται να ψηφίζει για τη λήψη 
αποφάσεων ο Νικόλαος Παπαγεωργίου. 

7. Σε περίπτωση που κάποιο μέλος του Διοικητικού Συμβου¬ 
λίου απουσιάζει αδικαιολόγητα από πέντε (5) συνεχείς συνεδριά¬ 
σεις, θεωρείται ότι έχει παραιτηθεί και η κενή θέση αυτού συ¬ 
μπληρώνεται κατά τα οριζόμενα στην παρ. 3 του παρόντος άρ¬ 
θρου. 

8. Σε κάθε συνεδρίαση του Διοικητικού Συμβουλίου τηρούνται 
πρακτικά, στα οποία καταχωρίζονται όλες οι αποφάσεις που λαμ- 
βάνονται από αυτό, καθώς και η γνώμη των μελών που τυχόν 
διαφωνούν. ' 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

9. Τα μέλη του Διοικητικού Συμβουλίου προσφέρουν τις υπη¬ 
ρεσίες τους χωρίς αμοιβή. Δικαιούνται όμως οδοιπορικών ή άλ¬ 
λων εξόδων που δαπάνησαν για την εκτέλεση υπηρεσίας του ιδρύ¬ 
ματος, εφόσον έγιναν έπειτα από ειδική εντολή του Διοικητικού 
Συμβουλίου και αποδεικνύεται ότι πραγματοποιήθηκαν νό¬ 
μιμα. 

Άρθρο 5. 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και γενικά αποφασίζει για κάθε θέμα που 
αφορά στη διοίκηση και στη λειτουργία του, τη διάθεση των πό¬ 
ρων αυτού, καθώς και για κάθε ενέργεια που σχετίζεται με την 
εκπλήρωση του σκοπού του, πάντοτε όμως σύμφωνα με τις δια¬ 
τάξεις της συστατικής πράξης, του παρόντος οργανισμού, του ΑΝ 
2039/39 και των διαταγμάτων που έκδόθηκαν ή θα εκδοθούν 
σε εκτέλεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση 
στην αρμόδια από το νόμο Αρχή (Υπουργό Οικονομικών ή Νο- 

μάρχη Θεσσαλονίκης) τον προϋπολογισμό και απολογισμό του 
ιδρύματος, σύμφωνα με τις διατάξεις των άρθρων 101 και 102 
του ΑΝ 2039/39 και του από 20.12.1939 Β. Δ/τος (ΦΕΚ 
552/Α/1939). . .. 

Μαζί με τον απολογισμό, καταρτίζει, ψηφίζει και υποβάλλει 
και το γενικό ισολογισμό του ενεργητικού και του παθητικού 
ιδρύματος. 

β) Αποφασίζει την πρόσληψη του αναγκαίου προσωπικού του 
ιδρύματος, με την προϋπόθεση όμως ότι υπάρχει αντίστοιχη πί¬ 
στωση στον εγκερκιμένο προϋπολογισμό του. Προσδιορίζει τα 
διακαιώματα, τις υποχρεώσεις και τα ειδικότερα καθήκοντα του 
παραπάνω προσωπικού, καθώς και την αμοιβή του, σύμφωνα με 
τους όρους των συλλογικών συμβάσεων εργασίας, και τις διατά- ’ 
ξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη 
λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, 
κληροδοσιών και δωρεών, καθώς και για την ανακήρυξη ενερ¬ 
γειών και δωρητών του ιδρύματος. ^ 

Άρθρο 6. 

Αρμοδιότητες Προέδρου 

1. Ο Πρόεδρος του Διοικητικού Συμβουλίου, του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και 

στις σχέσεις του με κάθε τρίτο, αυτοπροσώπως ή με πρόσωπο που 
ορίζεται απ’ αυτόν και εγκρίνεται με απόφαση του Διοικητικού 
Συμβουλίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και διευ¬ 
θύνει τις συζητήσεις. 

Οι προσκλήσεις για συνεδρίαση στέλνονται στα μέλη του Διοι¬ 
κητικού Συμβουλίου δέκα (10) τουλάχιστον μέρες πριν από τη 
συνεδρίαση. 

γ) Καταρτίζει, βοηθούμενος από το Γραμματέα, την ημερήσια 
διάταξη των θεμάτων που θα συζητηθούν, την οποία και υπογρά¬ 
φει. θέμα που δεν περιλαμβάνεται σ’ αυτήν δεν συζητείται, εκτός 
αν πρόκειται για επείγουσα υπόθεση και συμφωνήσει γι’ αυτό η 
πλειοψηφία των παρόντων μελών του Διοικητικού Συμβου¬ 
λίου. 

δ) Εισηγείται στο Διοικητικό Συμβούλιο στα θέματα της συζή¬ 
τησης. Μπορεί όμως, όποτε κρίνει σκόπιμο, να αναθέτει την εισή¬ 
γηση διαφόρων θεμάτων σε άλλο μέρος του Διοικητικού Συμβου¬ 
λίου. 

ε) Αλληλογραφεί με τις Αρχές και υπογράφει όλα τα έγγραφα 
του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, 
εκτελεί τις αποφάσεις του Διοικητικού Συμβουλίου και ενεργεί 
σύμφωνα με τις ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 7. 

Αρμοδιότητες Γραμματέα 

1.0 Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος 
προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του ιδρύματος και ευθϋνεται για την κα¬ 
ταστροφή ή την απώλεια τούτων. 


2.0 Γραμματέας μπορεί, εφόσον κρίνεται αιτιολογημένα απα¬ 
ραίτητο από το Διοικητικό Συμβούλιο (λόγω ειδικών συνθηκών), 
να βοηθείται από υπάλληλο του ιδρύματος, την ευθύνη όμως για 
τις ενέργειες τούτου φέρει πάντοτε ο ίδιος. 

3. Τον Γ ραμματέα όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με από¬ 
φαση αυτού. .. 

! Άρθρο 8. 

Αρμοδιότητες. Ταμία 

1. Ο Ταμίας του ιδρύματος: 

Εισπράττει όλα τα έσοδα τούτου, εκδίδοντας και υπογράφο¬ 
ντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά 
ιδρύματα που ορίζονται στο άρθρο 73 του ΑΝ 2039/39, έχοντες 
την ευχέρεια να παρακρατεί από αυτά ένα μικρό ποσό, που είναι 
αναγκαίο για την πληρωμή έκτακτων και επειγουσών δαπανών 
του ιδρύματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του 
Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του 
ιδρύματος. 

ε) Φροντίζει για την έγκαιρη κατάρτιση και υποβολή στο Διοι¬ 
κητικό Συμβούλιο των σχεδίων προϋπολογισμού, απολογισμού 
και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυ¬ 
τού. 

Άρθρο 9. ; 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετή¬ 
σια περίοδο, η οποία αρχίζει την 1η Ιανουάριου και λήγει την 31η 
Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβερνήσεως του 
σχετικού Π. Δ/τος έγκρισης της σύστασης του ιδρύματος, η 
οποία μπορεί να παραταθεί μέχρι την 31η Δεκεμβρίου του επόμε¬ 
νου ημερολογιακού έτους, με απόφαση του Διοικητικού Συμβου¬ 
λίου που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό 
και απολογισμό εσόδων και εξόδων, που καταρτίζονται σύμφωνα 
με τις διατάξεις των άρθρων 101 και 102 τού ΑΝ 2039/39-και 
του από 20.12.1939 σχετικού Δ/τος (ΦΕΚ 552/Α/ 
22.12.1939). 

Άρθρο 10. 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοι¬ 
χεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβου¬ 
λίου. 

γ) Βιβλίο λογιστικής παρακολούθησης, στο οποίο καταχωρί¬ 
ζονται με χρονολογική σειρά και με λογιστική πράξη, όλα τα 
έσοδα και έξοδα του Ιδρύματος που πραγματοποιούνται στη διάρ¬ 
κεια της χρήσης. 

δ) Στελέχη αριθμημένων διπλοτύπων αποδείξεων είσπραξης 
και ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό 
Συμβούλιο αποφασίζει την τήρηση και άλλων βιβλίων και στοι¬ 
χείων, τα οποία κρίνει ότι είναι απαραίτητα για την παρακολού- 

θηαη της διαχείρισης της περιουσίας του ιδρύματος και της εκτέ¬ 
λεσης των σκοπών του. 

Άρθρο 11. 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συ¬ 
μπληρωθεί με Προεδρικό Διάταγμα, σύμφωνα με τις διατάξεις 
των άρθρων 98 του ΑΝ 2039/39 και 110 και 119 του Αστικού 
Κώδικα, ύστερα από πρόταση του Διοικητικού Συμβουλίου αυ¬ 
τού. 

Άρθρο 12. 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση που για οποιοδήποτε λόγο σταματήσει η ανέ¬ 
γερση του κτιρίου τα μέχρι τότε χτίσματα περιέρχονται οριστικά 
στην κυριότητα του Ελληνικού Δημοσίου χωρίς καμιά αξίωση 
των ιδρυτών ή αυτού του ίδιου του ιδρύματος. 

Στον Υπουργό Οικονομικών και Αναπληρωτή Υπουργό 
Υγείας, Πρόνοιας και Κοινωνικών Ασφαλίσεων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 8 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

- .01 ΥΠΟΥΡΓΟΙ 

' ΑΝΑΠΛΗΡΩΤΗΣ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝ. & ΚΟΙΝ. ΑΣΦ/ΣΕΟΝ 

ΙΩΑΝΝΗΣ ΠΑΛΑΙΟΚΡΑΣ ΣΑΣ ΓΕΩΡΓΙΟΣ ΣΟΥΡΛΑΣ 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Α1/Φ13/29071/1356 (2) 

Χαρακτηρισμός της θέσης «Πετρομαγούλα» στη Μπουρμπουλή¬ 
θρα Βόλου ως αρχαιολογικού χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν.1558/85 ΦΕΚ 137/τ.Α/26.7.85 «Περί Κυβερνή- 
σεως και Κυβερνητικών Οργάνων». 

2. Τις διατάξεις του Κ.Ν. 5351/32 περί Αρχ/των. 

3. την ομόφωνη γνωμοδότηση του Τοπικού Συμβουλίου Μνη¬ 
μείων Θεσσαλίας, όπως διατυπώθηκε στην 38/26.6.90 συνε¬ 
δρία του, αποφασίζουμε: 

Κηρύσσουμε τον προϊστορικό οικισμό που αποκαλύφθηκε στη 
θέση «Πετρομαγούλα» Βόρεια και ΒΔ της Μπουρμπουλήθρας Βό¬ 
λου ως αρχαιολογικό χώρο για να εξασφαλιστεί η καλύτερη προ¬ 
στασία και διάσωση των λειψάνων του επειδή αποτελεί σημαντικό 
μνημείο στο μυχό Παγασητικού Κόλπου. 

Ο χώρος οριοθετείται στο συνημμένο τοπογραφικό διάγραμμα 
1:1000 με τα στοιχεία Α,Β,Γ,Δ,Ε,Ζ,Α και με τις ακόλουθες συ¬ 
ντεταγμένες που αντιστοιχούν σ’ αυτά ως εξής: 

Α = Χ:-4548,00 
Ψ: + 11668,00 
Β = X: - 4628,50 
Ψ: + 11382,00 
Γ = X: - 4642,50 
Ψ: + 11238,00 
Δ = X: - 4426,00 
Ψ: + 11206,00 
Ε = Χ:-4059,00 
Ψ: + 11578,00 
Ζ = X: - 4267,00 
Ψ: + 11702,50 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Οκτωβρίου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

Αριθ. Ε2/οίχ, 23930 (3) 

Μη χαρακτηρισμός του Μεγανίτη σαν αποδέκτη επεξεργασμένων 
λυμάτων. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: * 

1. Τον Νόμο αρ. 3200/55 «Περί Διοικητικής Αποκέντρωσης* 
και όπως τροποποιήθηκε και συμπληρώθηκε μεταγενέστερα. 

2. Την αριθ! Ειβ/221/65 Υγ/κή Δ/ξη «περί διάθεσης λυμά¬ 
των και βιομήχ. αποβλήτων», όπως τροποποιήθηκε και συμπλη¬ 
ρώθηκε μεταγενέστερα. 

3. Την αριθ. 46399/1352/86 ΦΕΚ 438 τ.Β/3.7.86 
Υπουργική Απόφαση «περί απαιτουμένης ποιότητας των επιφα¬ 
νειακών νερών που προορίζονται για πόσιμα, κολύμβηση, διαβί¬ 
ωση ψαριών σε γλυκά νερά και καλλιέργεια και αλιεία οστρακοει¬ 
δών». 

4. Την αριθ. 7440/ΑΠΕ/19.7.90 αίτηση της Α.Ε. «Ελλη¬ 
νική Βιομηχανί Όπλων». 

5. Το από 10.10.90 πρακτικό της Επιτροπής που συγκροτή¬ 
σαμε με την αριθ. Πρωτ. Ε2/οίκ. 15939/14.8.90 απόφασή μας 
και συγκαλέσαμε με την αριθ. πρωτ. Ε2/οίκ. 19065/6.90 
πρόσκλησή μας, αποφασίζουμε: 

Να μη χαρακτηριστεί ο Μεγανίτης σαν αποδέκτης επεξεργα-, 
σμένων λυμάτων και βιομηχανικών αποβλήτων και οι ενδιαφερό- 
μενες βιομηχανίες που βρίσκονται πλησίον της κοίτης του Μεγα¬ 
νίτη να αναζητήσουν νέο τρόπο διάθεσης. 

Η απόφαση αυτή να δημοσιευθεί στην Εφημερίδα της Κυβερ/ήσεως. 

Πάτρα, 13 Νοεμβρίου 1990 

Ο Νομάρχης 
ΝΙΚ. ΤΑΓΑΡΗΣ 

-♦- 

Αριθ. ΕΣ. 35429 (4) 

Τροποποίηση της αριθ. ΕΣ.34105/30.10.89 του Νομάρχη 

θεσ/νίκης πού αφορά τη σύσταση αμιγούς Δημοτ. Επιχ/σης 

Τουριστικής, Πολιτιστικής και Αθλητικής Ανάπτυξης Δήμου 

Νεάπολης Νομού θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις της παρ. 3 του άρθρ. 260 του Π.Δ. 323/89. 

2. Την απόφαση του Υπουργού Εσωτερικών με αριθ. 25027/ 
9.4.84. 

3. Την αριθ. 252/90 απόφαση του Δ.Σ. με την οποία τροπο¬ 
ποιεί την παρ. 2 εδ. α της συστατικής πράξης καθώς και την επω¬ 
νυμία της Δημοτικής Επιχ/σης Τουριστικής, Πολιτιστικής και 
Αθλητικής Ανάπτυξης Νεάπολης. 

4. Το ΠιΔ. 250/89 που δημοσιεύθηκε στο 118/Α/10.5.89 
ΦΕΚ «η μεταβίβαση αρμοδιοτήτων τού Υπουργού Εσωτερικών 
στους Νομάρχες», αποφασίζουμε: 

Τροποποιούμε την αριθ. ΕΣ.34105/30.10.90 απόφαση του 
Νομάρχη θεσ/νίκης που αφορά τη σύσταση Δημοτικής Επιχ/ 
σης Τουριστικής, Πολιτιστικής και Αθλητικής Ανάπτυξης στο 
Δήμο Νεάπολης: (1) ως προς την παρ. 2 εδ. α της συστατικής 
πράξης της ΔΕΤΠΑΑΝ που εγκρίθηκε με τις 91/89, 159/89, 
286/89 αποφάσεις του Δ.Σ. Νεάπολης και την ΕΣ. 34105/ 
30.10.89 όμοια Νομαρχίας θεσ/νίκης που δημοσιεύθηκε στο 
ΦΕΚ 861/16.11.89 τεύχος Β’ ως εξής: >, 

....«(α) Η παροχή τουριστικών, πολιτιστικών, αθλητικών καί 
κοινωνικών υπηρεσιών (σύσταση Κέντρου Φύλαξης Παιδιών) σε 
κατοίκους και επισκέπτες της Νεάπολης» και (2) ως προς τον τί¬ 
τλο της Επιχ/σης από Δημοτική Επιχ/ση Τουριστικής, Πολιτι¬ 


στικής και Αθλητικής Ανάπτυξης Νεάπολης σε Δημοτική Επιχ- 
/ση Τουριστικής, Πολιτιστικής, Αθλητικής και Κοινωνικής Ανά¬ 
πτυξης Νεάπολης. 

Κατά τα λοιπά ισχύει η αριθ. ΕΣ.34105/30.10.89 απόφαση 
του Νομάρχη Θεσ/νίκης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Θεσσαλονίκη, 1 Νοεμβρίου 1990 

Ο Νομάρχης α.α. 

Ο Προϊστάμενος 
, Ν. ΠΑΡΙΤΣΗΣ 

- ♦ .. 

Αριθ. 16393 ' (5) 

Μεταβίβαση κυριότητας του 5735 κοινόχρηστου τεμαχίου στην 
Κοινότητα Ροδολίβους Ν. Σερών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: ■■*■■■ 

1. Τις διατάξεις των άρθρων 1 και 5 του Νόμου 3200/55 
«περί διοικητικής άποκεντρώσεως» όπως συμπληρώθηκαν με τις 
διατάξεις τών άρθρων 1 και 4 του Ν.Δ. 532/70 «περί συμπλη- 
ρώσεως των διατάξεων περί διοικητικής άποκεντρώσεως». 

2. Το Β.Δ. αριθ. 709/70 «περί καθορισμού των διατηρούμε¬ 

νων υπέρ του. Υπουργού και των Περιφερειακών Αρχών διανο- 
μαρχιακού επιπέδου αρμοδιοτήτων επί θεμάτων του Υπουργείου 
Γεωργίας». ( , 

3! Το Β.Δ. αριθ. 347/71 «περί των παρά ταις Περιφερειακαίς 
Υπηρεσίαις του Υπουργείου Εθνικής Οικονομίας επί θεμάτων Γε¬ 
ωργίας Συμβουλίων». 

4. · Το άρθρο 164 παρ. 1, περ. γ του Αγροτικού Κώδικα. 

5. Την αριθμ. ΕΣ/1533/90 απόφασή μας με την οποία ανα¬ 
τέθηκαν ορισμένα από τα καθήκοντά μας στον Δ/ντή Γεωργίας. 

6. Το αριθμ. 177805/15.10.90, έγγραφο του Υπουργείου 
Γεώργιος με το οποίο μας δίνεται η έγκριση μεταβίβασης κατά 
κυριότητα του 5735 κοινοχρήστου τεμαχίου έκτασης 3.125 τ.μ. 
στην Κοινότητα, προκειμένου να το ανταλλάξει με ιδιόκτητη 
έκταση στην οποία κτίστηκε δεξαμενή νερού για εξυπηρέτηση 
των κατοίκων τού χωριού, όπως αναφέρεται και στην 83/90 
απόφαση του Κοινοτικού Σύμβουλίου Ροδολίβους, αποφασί¬ 
ζουμε: 

Μεταβιβάζουμε κατά κυριότητα στην Κοινότητα Ροδολίβους 
το αριθμ. 5735 τεμάχιο κοινόχρηστο, έκτασης 3.125 τ.μ. για να 
το ανταλλάξει με ιδιόκτητη έκταση της Ευανθίας Βολογιαννίδη 
συζ. Σταύρου μέσα στην οποία η Κοινότητα έκτισε δεξαμενή νε¬ 
ρού για εξυπηρέτηση των κατοίκων του χωριού. 

Σέρρες, 13 Νοεμβρίου 1990 

1 Με εντολή Νομάρχη 
Η Διευθύντρια 
Ι.Η. ΓΑΒΡΙΗΛΙΔΟΥ 
-- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην παράγραφο 2 του προοιμίου της 28559 Φ. 109.1 από¬ 
φασης Υπουργού Δημόσιας Τάξης! που δημοσιεύθηκε στο ΦΕΚ 
673/τ.Β’/23.10.1990, προστίθεται παραλειφθείς στίχος: 

«Σώματος, με το οποίο προτείνεται η ίδρυση Πυροσβεστι¬ 
κού». . - 

(Από το Υπουργείο Δημόσιας Τάξης) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕϋΕΧ 


Καποδιστρΐου 34 
104 32 

22.3211 ΥΡΕΤ ΟΗ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


Πώληση ΦΕΚ όλων των Τευχών Καποδιστρΐου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμο πληροφόρησης: " Γιο το δημοσιεύματα των ΦΕΚ τηλ.: 52.2 5.713 - 52.49.547 

' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 

Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δηυόσιο Ταϋεϊα 


Η ετήσια συνδρομή είναι: 
α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 

Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








